JAVNI POZIV
ZA IZVANREDNI UPIS DJECE U DJEČJI VRTIĆ "GROZDEK"
radi ostvarivanja redovitog (10-satnog) programa ranog i predškolskog odgoja i obrazovanja za pedagošku godinu 2026./2027.
I. PODNOŠENJE ZAHTJEVA ZA UPIS
Dječji vrtić "Grozdek" zaprimat će Zahtjeve za upis djece u redoviti (10-satni) program ranog i predškolskog odgoja i obrazovanja u razdoblju od 7. listopada 2026. do 15. listopada 2026. godine.
Zbog administrativnog postupka pripreme objekta i čekanja konačnog rješenja o početku rada, upisni postupak provodi se izvan sjedišta Vrtića. Zahtjevi će se zaprimati u svrhu ostvarivanja redovitog programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, usklađenog s radnim vremenom zaposlenih roditelja i potrebama djece.
Djeca se upisuju u novootvoreni Dječji vrtić "Grozdek" sa sjedištem na adresi Štrigova 103 A, Štrigova, a početak rada s djecom u objektu započet će po ishođenju Rješenja o početku rada nadležnog upravnog odjela županije.
U pedagoškoj godini 2026./2027. provodit će se izvanredni upis u redoviti cjelodnevni (10-satni) program za sljedeće skupine:
JASLICE: za djecu od navršenih 12 mjeseci do navršene treće godine života,
VRTIĆ: za djecu od navršene treće godine života do polaska u osnovnu školu,
Radno vrijeme programa: od 5:30 do 16:30 sati.
Upis se prvenstveno provodi za djecu s područja Općine Štrigova. Do popunjenja preostalih kapaciteta, u Vrtić se mogu upisati i djeca iz drugih općina ili gradova.
Plan upisa:
	Skupina
	Dob djece
	Ukupno slobodnih mjesta

	Jasličke skupine (3 skupine)
	od navršenih 12 mjeseci do 3. godine života
	36 mjesta

	Vrtićke skupine (3 skupine)
	od navršene 3. godine života do polaska u školu
	64 mjesta

	UKUPNO
	
	100 mjesta


Konačan broj i struktura odgojnih skupina prilagodit će se stvarnom broju zaprimljenih zahtjeva i dobi prijavljene djece, u skladu s Državnim pedagoškim standardom.
II. ZAHTJEV ZA UPIS I UPISNA DOKUMENTACIJA
Zahtjev za upis i popratne obrasce možete preuzeti na mrežnoj stranici Općine Štrigova / Dječjeg vrtića "Grozdek" ili osobno na privremenom mjestu zaprimanja zahtjeva u Domu kulture Štrigova, na adresi Štrigova 103.
Zahtjevi za upis s potpunom dokumentacijom dostavljaju se:
Osobno, radnim danom u razdoblju od 7.10.2026. do 15.10.2026. godine u vremenu od 14:00 do 17:00 sati u prostorijama Doma kulture Štrigova, Štrigova 103.
ili
putem elektroničke pošte: skenirano na e-mail adresu info@dv-grozdek.hr.
U upisnom roku neće se razmatrati dokumentacija djece koja ne ispunjavaju dobni uvjet za upis u jaslice ili vrtić. Zahtjevi s nepotpunom dokumentacijom i zahtjevi zaprimljeni izvan navedenog roka neće se uzimati u razmatranje.
III. DOKUMENTACIJA KOJA SE PRILAŽE ZAHTJEVU ZA UPIS
Uz ispunjen i potpisan Zahtjev za upis djeteta, roditelj ili skrbnik dužan je priložiti sljedeću obveznu dokumentaciju:
1. Rodni list ili izvadak iz matice rođenih za dijete,
2. Presliku zdravstvene iskaznice djeteta,
3. Uvjerenje o prebivalištu djeteta ili presliku osobne iskaznice djeteta,
4. Preslike osobnih iskaznica obiju roditelja/skrbnika (ili dokaz o prebivalištu),
5. Potvrdu o sufinanciranju troškova smještaja koju izdaje nadležni odjel jedinice lokalne samouprave u kojoj roditelji imaju prebivalište 
6. Potvrdu o obavljenom sistematskom pregledu djeteta kod pedijatra ili liječnika opće prakse (donijeti obvezno prije samog stupanja djeteta u vrtić),
7. Kopiju knjižice cijepljenja djeteta,
8. Potvrdu o radno-pravnom statusu roditelja (elektronički zapis / Potvrda o podacima evidentiranim u matičnoj evidenciji HZMO-a, ne starija od mjesec dana), rješenje o invalidnosti, rješenje o mirovini ili potvrdu visokoškolske ustanove o statusu redovitog studenta,
9. Dokaze o činjenicama bitnim za ostvarivanje prednosti pri upisu.
Dokumenti kojima se dokazuju činjenice bitne za ostvarivanje prednosti pri upisu:
1. Djeca roditelja žrtava i invalida Domovinskog rata: Rješenje o statusu invalida ili žrtve Domovinskog rata,
2. Djeca obiju zaposlenih roditelja: Elektronički zapis (e-radna knjižica) iz HZMO-a za oba roditelja,
3. Djeca koja žive samo s jednim zaposlenim roditeljem: Elektronički zapis iz HZMO-a te presuda o razvodu braka, odluka o roditeljskoj skrbi ili drugi službeni dokaz da drugi roditelj ne živi u zajedničkom kućanstvu,
4. Djeca samohranih roditelja: Elektronički zapis iz HZMO-a te dokaz o samohranosti (smrtni list drugog roditelja, izvadak iz matice umrlih, potvrda o nestanku drugog roditelja ili rješenje o privremenom uzdržavanju djeteta),
5. Djeca studenata: Potvrda fakulteta o statusu redovitog studenta za tekuću akademsku godinu,
6. Djeca u udomiteljskim obiteljima ili bez odgovarajuće roditeljske skrbi: Rješenje ili potvrda Hrvatskog zavoda za socijalni rad,
7. Djeca iz obitelji s troje ili više djece: Rodni list za svako dijete u obitelji,
8. Djeca roditelja koji primaju doplatak za djecu: Aktualno rješenje o pravu na doplatak za djecu za tekuću godinu,
9. Djeca s preporukom za smještaj: Preporuka Hrvatskog zavoda za socijalni rad,
10. Djeca s teškoćama u razvoju: Relevantna medicinska i stručna dokumentacija (nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom, nalazi specijalista i nadležnog tijela).
IV. OBJAVA REZULTATA UPISA 
Nakon cjelovitog uvida, bodovanja i analize dokumentacije, Povjerenstvo za upis djece, imenovano od strane Upravnog vijeća, utvrđuje i objavljuje privremenu rang-listu. Rezultati upisa (Privremena rang-lista) bit će objavljeni na oglasnoj ploči Doma kulture, Općine i mrežnoj stranici Vrtića i Općine najkasnije do 20.10.1026. godine.
Postupak prigovora:
Roditelj ili skrbnik nezadovoljan rezultatima upisa može podnijeti pisani prigovor Upravnom vijeću Vrtića u roku od 8 dana od dana objave privremenih rezultata.
Upravno vijeće odlučuje o prigovoru u roku do 15 dana od dana zaprimanja prigovora. Odluka Upravnog vijeća je konačna.
Nakon isteka roka za prigovore i donošenja odluka po prigovorima, Upravno vijeće utvrđuje i objavljuje Konačne rezultate upisa na oglasnoj ploči i mrežnoj stranici.
V. UPIS I ZAŠTITA PODATAKA
Djeca primljena u Dječji vrtić "Grozdek" upisuju se na temelju Ugovora o pružanju usluga koji roditelj/skrbnik sklapa s Vrtićem neposredno prije početka pohađanja programa, o čemu će roditelji biti pravovremeno obaviješteni. 
Podnošenjem prijave na ovaj Javni poziv, podnositelji zahtjeva izričito su suglasni da Dječji vrtić "Grozdek" i Općina Štrigova, kao voditelji obrade osobnih podataka, mogu prikupljati, koristiti i obrađivati osobne podatke navedene u prijavi i privitcima isključivo u svrhu provedbe postupka upisa djeteta, u skladu s Općom uredbom o zaštiti podataka (GDPR).
Sva pitanja vezana uz upis mogu se uputiti na broj: 098 913 7983 svakog radnog dana u vremenu od 14:00 do 17:00 sati ili na e-mail: info@dv-grozdek.hr.
VI. INICIJALNI RAZGOVORI I RODITELJSKI SASTANAK
Nakon objave Konačnih rezultata upisa, a prije službenog početka rada Vrtića, novoizabrani stručni tim Vrtića provest će obvezne inicijalne razgovore s roditeljima uz nazočnost djeteta radi upoznavanja s osobitostima razvoja i navika djeteta.
Termini inicijalnih razgovora, kao i obavijest o održavanju prvog roditeljskog sastanka, bit će objavljeni zajedno s Konačnim rezultatima upisa. Na roditeljskom sastanku roditelji će dobiti sve ključne informacije o potpisivanju Ugovora, ekonomskoj cijeni i pravima, te o postupku adaptacije djeteta prilikom polaska u Vrtić.




